Kalpana Dash

Kalpana Dash (Dhenkanal, Odisha; 1966ko uztailaren 7a - Everest mendia, 2019ko maiatzaren 23a) indiar mendizale eta abokatua izan zen. Everest mendia eskalatzen odia talde etnikoko lehen alpinista izan zen, 2008ko maiatzaren 21ean gailurra eginez, Estatu Batuetako, Kanadako eta Nepaleko bost kideko talde batekin.

Aurretik ere saiatu zen Everest bi aldiz igotzen, bata 2004an eta bestea 2006an, baina huts egin zuen eguraldi txarragatik eta bere osasun egoeragatik.

 Heriotza 
2019ko maiatzaren 23an, Dashek beste bi pertsonarekin Everest gailurrera heltzea lortu zuen, baina jaitsieran gaixotu eta justu Everest mendiko balkoi gainean hil zen.

Bere heriotzaren arrazoia Everesteko gailurretik gertu zegoen ezohiko jende pilaketa izan zen, eskalada-leiho estu bat estuagoa bihurtu zelako baldintza klimatiko latzengatik eta Nepalgo gobernuak ehunka eskalatzaileri baimenak eman zizkielako.

Gutxienez 11 eskalatzaile hil ziren 2019ko eskalada denboraldian, horietako asko alpinista beteranoak, Nepal, Europa, Estatu Batuak eta Indiakoak, apiril eta maiatzean.  Donald Cash estatubatuarra edo Anjali Kulkarni indiarra izan ziren hildakoetako batzuk Dashen aste berean.

Kalpanaren gorpua sherpek berreskuratu zuten eta Indiara eraman zuten.

 Erreferentziak 

 Kanpo estekak 

Kategoria:Indiarrak
Kategoria:Mendizaletasun edo alpinismoan hildakoak
Kategoria:Everest igotakoak
Kategoria:Emakume alpinistak
Kategoria:Indiako alpinistak
Kategoria:Indiako emakumeak
Kategoria:Mendian hildako alpinistak